Cuvânt despre pravila de chilie 

Intră în cămara ta şi, încuind uşa ta, roagă-te Tatălui tău Celui într-ascuns, şi Tatăl tău Cel Ce vede 
întru ascuns îţi va răsplăti ţie la arătare (Mt. VI, 6). Iată instituirea de către Domnul însuşi a rugăciunii 
însingurate de chilie. 

Domnul, Care a poruncit rugăciunea însingurată, adeseori petrecea El însuşi în dânsa în vremea 
pribegiei Sale pământeşti, după cum povesteşte Evanghelia. El nu avea unde să-Şi plece capul - şi de aceea 
pentru El chilia tăcută, liniştită, o înlocuiau adeseori tăcutele înălţimi ale munţilor şi grădinile umbroase. 

înainte de a merge la pătimirile prin care trebuia să fie cumpărată mântuirea neamului omenesc, 
Domnul S-a rugat în însingurată grădină Ghetsimani de la marginea cetăţii. în vremea rugăciunii, Dumne- 
zeu-Omul Şi-a plecat genunchii; din pricina încordării cu care Se nevoia în rugăciune, sudoarea îmbelşugată 
curgea în picături de sânge de pe faţa Lui pe pământ. Grădina Ghetsimani era alcătuită din măslini seculari. 
Şi ziua, la lumina razelor soarelui, acolo era o umbră deasă - iar atunci era lăsată asupra ei noaptea 
întunecată a Palestinei. Nimeni nu împărţea cu Domnul rugăciunea Lui: departe de Dânsul se aflau ucenicii 
adormiţi, în jur - firea adormită. într-acolo a venit cu făclii şi cu gloată înarmată vânzătorul: vânzătorul ştia 
locul şi vremea îndrăgite ale rugăciunilor lui Iisus. 

întunecimea nopţii ascunde lucrurile de ochii iscoditori, liniştea tăcerii nu răspândeşte auzul. în tăcere 
şi în noapte omul se poate ruga mai cu luare-aminte. Domnul alegea pentru a Se ruga mai ales însingurarea şi 
noaptea - le alegea cu scopul ca noi nu doar să ne supunem poruncii lui privitoare la rugăciune, ci să şi 
urmăm pildei Lui. Domnul, pentru El însuşi, ar fi avut nevoie de rugăciune ? Rămânând, ca om, cu noi pe 
pământ, El totodată, ca Dumnezeu, era nedespărţit de Tatăl şi de Duhul, avea aceeaşi dumnezeiască voie şi 
stăpânire ca a lor. 

Intră în cămara ta şi, încuind uşa ta, roagă-te Tatălui Tău Celui într-ascuns. Fie ca de rugăciunea ta 
să nu ştie nici o stângă a ta - nici prietenul tău, nici ruda, nici însăşi slava deşartă, ce împreună-vieţuieşte cu 
inima ta şi te aţâţă să povesteşti cuiva despre nevoinţa ta în rugăciune, să dai ceva de înţeles cu privire la ea! 

încuie uşa chiliei tale de oamenii ce vin pentru vorbiri deşarte, ca să-ţi răpească rugăciunea; închide 
uşa minţii de gândurile străine, care se vor înfăţişa ca să te tragă de la rugăciune; închide uşa inimii tale de 
simţirile păcătoase, care vor încerca să te tulbure şi să te pângărească: şi roagă-te. 

Nu îndrăzni să aduci lui Dumnezeu rugăciuni stufoase şi măiestrite, alcătuite de tine, oricât de puternice şi 
mişcătoare ţi s-ar părea: ele sunt odraslă a raţiunii căzute şi, fiind jertfă spurcată, nu pot fî primite pe 
jertfelnicul duhovnicesc al lui Dumnezeu -iar tu, admirând expresiile alese ale rugăciunilor alcătuite de către 
tine şi luând lucrarea subţire a slavei deşarte şi patimii dulceţii drept mângâiere a conştiinţei şi chiar a 
harului, te vei abate departe de rugăciune. Te vei abate departe de rugăciune chiar în timp ce ţi se va părea că 
te rogi cu îmbelşugare şi că de acuma ai înaintat întrucâtva în a plăcea lui Dumnezeu. 

Sufletul ce se află la începutul căii lui Dumnezeu e cufundat într-o adâncă neştiinţă a tot ce e 
dumnezeiesc şi duhovnicesc, chiar de ar fî bogat în înţelepciunea acestei lumi. Din pricina acestei neştiinţe, 
el nu ştie cum şi cât trebuie să se roage. Pentru a ajuta sufletul aflat în starea de pruncie, Sfânta Biserică a 
rânduit pravile de rugăciune. Pravila de rugăciune este o culegere de câteva rugăciuni alcătuite de Sfinţii Pă- 
rinţi, cei de Dumnezeu insuflaţi, adaptată pentru anumite împrejurări şi o anumită vreme. 

Scopul pravilei este de a aduce sufletului cantitatea de gânduri şi simţiri de rugăciune care îi e de tre- 
buinţă - gânduri şi simţiri nerătăcite, sfinte, cu adevărat plăcute lui Dumnezeu. De asemenea gânduri şi 
simţiri sunt pline haricele rugăciuni ale Sfinţilor Părinţi. 

Pentru îndeletnicirea cu rugăciunea dimineaţa este o anumită culegere de rugăciuni care se cheamă 
rugăciuni de dimineaţă sau pravilă de dimineaţă; pentru rugăciunea de noapte, înainte de a merge spre 
somn - o altă culegere de rugăciuni, numită rugăciuni pentru cei ce merg spre somn sau pravilă de seară. 
O culegere aparte de rugăciuni este citită de către cei care se pregătesc pentru împărtăşirea cu Sfintele lui 
Hristos Taine, şi se numeşte pravila Sfintei împărtăşiri. Cei ce au închinat o parte mare din timpul lor 
îndeletnicirilor evlavioase citesc în jurul ceasului al treilea după masă o culegere aparte de rugăciuni, care se 
cheamă pravilă zilnică sau monahală. Alţii citesc în fiecare zi câteva catisme, câteva capitole din Noul 
Legământ, fac câteva metanii: toate acestea se cheamă pravilă. 

Pravilă! Ce nume potrivit, luat din însăşi lucrarea pricinuită în om de rugăciunile numite „pravilă" 
! 131 Pravila de rugăciune dă dreaptă şi sfântă îndreptare sufletului, îl învaţă să se închine lui Dumnezeu în 
Duh şi Adevăr (In. IV, 23), în timp ce sufletul ce e lăsat de capul său n-ar putea să meargă drept pe calea 



rugăciunii. Din pricina vătămării şi întunecării sale de către păcat, el s-ar abate negreşit pe alături, nu rareori 
şi în prăpastie: ba în împrăştiere, ba în visare, ba în felurite năluci deşarte şi amăgitoare de stări înalte de 
rugăciune, alcătuite în el de slava deşartă şi iubirea de sine. 

Pravilele de rugăciune îl ţin pe rugător într-o aşezare sufletească mântuitoare, de smerenie şi pocăinţă, 
învăţându-1 a se osândi neîncetat pe sine, hrănin-du-1 cu străpungerea, întărindu-1 cu nădejdea în Atotbunul 
şi Atotmilostivul Dumnezeu, veselindu-1 cu pacea lui Hristos, cu dragostea de Dumnezeu şi de aproapele. 

Cât de înalte şi de adânci sunt rugăciunile dinainte de Sfânta împărtăşanie! Ce preaînaltă pregătire 
dau ele celui care se apropie de Sfintele lui Hristos Taine ! Ele curăţă şi împodobesc casa sufletului cu 
minunate gânduri şi simţiri, atât de bineplăcute lui Dumnezeu. Măreaţă zugrăvire şi tâlcuire îşi află în aceste 
rugăciuni cea mai mare dintre tainele creştineşti; dimpotrivă faţă de această măreţie, în chip viu şi foarte 
potrivit sunt înşirate neajunsurile omului, sunt arătate neputinţa şi nevrednicia lui. Din aceste rugăciuni 
străluceşte, ca soarele de pe cer, neurmata bunătate dumnezeiască, din pricina căreia El a binevoit a se uni 
atât de strâns cu omul, neluând seama la nimicnicia lui. 

Rugăciunile de dimineaţă respiră vioiciunea, prospeţimea dimineţii: cel care a văzut lumina soarelui 
şi lumina pământească a zilei se deprinde să dorească vederea Luminii celei înalte, duhovniceşti, şi a zilei 
fără de sfârşit cărora le dă naştere Soarele dreptăţii: Hristos. 

Scurta odihnă a somnului din vremea nopţii e o închipuire a somnului îndelungat din întunericul mor- 
mântului: şi rugăciunile celor ce merg spre somn ne amintesc de trecerea noastră în veşnicie, ne fac să 
cercetăm tot ce am lucrat de-a lungul zilei, ne învaţă să aducem lui Dumnezeu prinosul mărturisirii păcatelor 
săvârşite şi al pocăinţei pentru ele. 

Citirea Acatistului Preadulcelui Iisus, în afară de valoarea sa proprie, slujeşte ca minunată pregătire 
pentru îndeletnicirea cu rugăciunea lui Iisus, care se spune în acest fel: Doamne Iisuse Hristoase, Fiul lui 
Dumnezeu, miluieşte-măpe mine, păcătosul. Această rugăciune alcătuieşte aproape singura îndeletnicire a 
nevoitorilor foarte sporiţi, ce au ajuns la simplitatea şi curăţia pentru care orice multă gândire şi multă grăire 
sunt o împrăştiere împovărătoare. Acatistul arată ce gânduri trebuie să însoţească rugăciunea lui Iisus, ce 
pare foarte uscată începătorilor. El, pe toată întinderea sa, înfăţişează doar cererea păcătosului pentru miluire 
de către Domnul Iisus Hristos; însă această cerere capătă felurite înfăţişări, potrivit cu mintea pruncească a 
începătorilor - pruncilor li se dă mâncare înmuiată mai înainte. 

In Acatistul Maicii Domnului este cântată înomeni-rea lui Dumnezeu-Cuvântul şi măreţia Maicii lui 
Dumnezeu, pe Care pentru naşterea din Ea a lui Dumnezeu înomenit o fericesc toate neamurile (Le. I, 48). 
Ca într-un mare tablou, în Acatist e zugrăvită cu nenumărate şi minunate trăsături, culori şi nuanţe marea 
Taină a înomenirii lui Dumnezeu-Cuvântul. Orice tablou capătă viaţă când lumina e reuşită: şi Acatistul 
Maicii lui Dumnezeu e luminat de o neobişnuită lumină harică. Această lumină are lucrare îndoită: mintea o 
luminează, umple inima de bucurie şi credinţă. Nepătrunsul e primit ca şi cum ar fi pe deplin pătruns, prin 
minunata lucrare pricinuită asupra minţii şi inimii. 

Mulţi creştini evlavioşi, mai ales călugări, săvârşesc o pravilă de seară mult prelungită, folosindu-se 
de liniştea şi întunericul nopţii. La rugăciunile celor ce merg spre somn ei adaugă citirea unor catisme, 
citirea Evangheliei, Apostolului, citirea acatistelor şi metaniile dimpreună cu rugăciunea lui Iisus. în cea- 
surile când lumea oarbă se dedă veseliilor nebuneşti şi gălăgioase, robii lui Hristos plâng în liniştea chiliei 
lor, revărsând rugăciuni pline de osârdie spre Domnul. După ce au petrecut noaptea în priveghere nebu- 
nească, fiii lumii întâmpină ziua care vine cu duh întunecat şi trândav; cu duh vesel şi priveghetor, cu 
conştiinţa şi simţirea unei neobişnuite uşurinţe de a cugeta la Dumnezeu şi de a săvârşi toată fapta bună -aşa 
întâmpină robii lui Dumnezeu ziua a cărei noapte dinainte au petrecut-o în nevoinţa rugăciunii. 

Domnul S-a pus în genunchi în vremea rugăciunii Sale: nici tu nu trebuie să treci cu vederea plecările 
genunchilor, dacă ai putere îndeajuns ca să le săvârşeşti. Prin închinăciunea până la pământ, după tâlcu-irea 
Părinţilor, este închipuită căderea noastră, iar prin scularea de la pământ - răscumpărarea noastră 132 , înainte 
de începerea pravilei de seară este deosebit de folositor a face metanii după putere: ele obosesc şi încălzesc 
întrucâtva trupul, iar inimii îi împăr- 
tăşesc un simţământ de întristare evlavioasă; atât o lucrare cât şi cealaltă pregătesc citirea cu osârdie şi luare - 
aminte a pravilei. 

în timpul săvârşirii pravilei şi a metaniilor nu trebuie deloc grabă; atât pravila cât şi metaniile trebuie 
săvârşite cu cât mai multă negrabă şi luare-aminte. Mai bine să citeşti mai puţine rugăciuni şi să faci mai 
puţine metanii, însă cu luare-aminte, decât multe fără luare-aminte. 



Alege-ţi pravilă pe măsura puterilor tale. Ceea ce a spus Domnul despre sâmbătă - că ea e pentru om, 
nu omul pentru ea (Mc. II, 27) - poate şi trebuie să înţelegem cu privire la toate nevoinţele evlavioase, printre 
care şi pravila de rugăciune. Pravila de rugăciune e pentru om, nu omul pentru pravilă: ea trebuie să îl ajute 
pe om la atingerea sporirii duhovniceşti, nu să-i fie o povară anevoie de purtat, care striveşte puterile trupeşti 
şi tulbură sufletul. Cu atât mai mult ea nu trebuie să fie pricină trufaşei şi pierzătoarei păreri de sine, 
pierzătoarei osândiri şi înjosiri a aproapelui. 

Pravila de rugăciune aleasă cu înţelepciune, potrivit cu puterile şi felul de viaţă al omului, este un ma- 
re ajutor celui care se nevoieşte pentru mântuirea sa. Săvârşirea ei la ceasurile rânduite devine obicei, nevoie 
firească neapărat trebuincioasă. Cel ce a dobândit aceste fericit obicei abia se apropie de locul unde 
obişnuieşte să-şi săvârşească pravila, că sufletul deja i se umple cu o aşezare de rugăciune: nici nu a reuşit să 
rostească vreun cuvânt din rugăciunile pe care le citeşte, că inima i se şi umple de străpungere, iar mintea s-a 
adâncit cu totul în cămara lăuntrică. 

„Mai bine", a zis un mare Părinte 133 , „o pravilă scurtă, dar împlinită în chip statornic, decât una Iun- 
numărate şi minunate trăsături, culori şi nuanţe marea Taină a înomenirii lui Dumnezeu-Cuvântul. Orice 
tablou capătă viaţă când lumina e reuşită: şi Acatistul Maicii lui Dumnezeu e luminat de o neobişnuită 
lumină harică. Această lumină are lucrare îndoită: mintea o luminează, umple inima de bucurie şi credinţă. 
Nepătrunsul e primit ca şi cum ar fi pe deplin pătruns, prin minunata lucrare pricinuită asupra minţii şi 
inimii. 

Mulţi creştini evlavioşi, mai ales călugări, săvârşesc o pravilă de seară mult prelungită, folosindu-se 
de liniştea şi întunericul nopţii. La rugăciunile celor ce merg spre somn ei adaugă citirea unor catisme, 
citirea Evangheliei, Apostolului, citirea acatistelor şi metaniile dimpreună cu rugăciunea lui Iisus. în cea- 
surile când lumea oarbă se dedă veseliilor nebuneşti şi gălăgioase, robii lui Hristos plâng în liniştea chiliei 
lor, revărsând rugăciuni pline de osârdie spre Domnul. După ce au petrecut noaptea în priveghere nebu- 
nească, fiii lumii întâmpină ziua care vine cu duh întunecat şi trândav; cu duh vesel şi priveghetor, cu 
conştiinţa şi simţirea unei neobişnuite uşurinţe de a cugeta la Dumnezeu şi de a săvârşi toată fapta bună -aşa 
întâmpină robii lui Dumnezeu ziua a cărei noapte dinainte au petrecut-o în nevoinţa rugăciunii. 

Domnul S-a pus în genunchi în vremea rugăciunii Sale: nici tu nu trebuie să treci cu vederea plecările 
genunchilor, dacă ai putere îndeajuns ca să le săvârşeşti. Prin închinăciunea până la pământ, după tâlcu-irea 
Părinţilor, este închipuită căderea noastră, iar prin scularea de la pământ - răscumpărarea noastră 132 , înainte 
de începerea pravilei de seară este deosebit de folositor a face metanii după putere: ele obosesc şi încălzesc 
întrucâtva trupul, iar inimii îi împărtăşesc un simţământ de întristare evlavioasă; atât o lucrare cât şi cealaltă 
pregătesc citirea cu osârdie şi luare-aminte a pravilei. 

In timpul săvârşirii pravilei şi a metaniilor nu trebuie deloc grabă; atât pravila cât şi metaniile trebuie 
săvârşite cu cât mai multă negrabă şi luare-aminte. Mai bine să citeşti mai puţine rugăciuni şi să faci mai 
puţine metanii, însă cu luare-aminte, decât multe fără luare-aminte. 

Alege-ţi pravilă pe măsura puterilor tale. Ceea ce a spus Domnul despre sâmbătă - că ea e pentru om, 
nu omul pentru ea (Mc II, 27) - poate şi trebuie să înţelegem cu privire la toate nevoinţele evlavioase, printre 
care şi pravila de rugăciune. Pravila de rugăciune e pentru om, nu omul pentru pravilă: ea trebuie să îl ajute 
pe om la atingerea sporirii duhovniceşti, nu să-i fie o povară anevoie de purtat, care striveşte puterile trupeşti 
şi tulbură sufletul. Cu atât mai mult ea nu trebuie să fie pricină trufaşei şi pierzătoarei păreri de sine, 
pierzătoarei osândiri şi înjosiri a aproapelui. 

Pravila de rugăciune aleasă cu înţelepciune, potrivit cu puterile şi felul de viaţă al omului, este un ma- 
re ajutor celui care se nevoieşte pentru mântuirea sa. Săvârşirea ei la ceasurile rânduite devine obicei, nevoie 
firească neapărat trebuincioasă. Cel ce a dobândit aceste fericit obicei abia se apropie de locul unde 
obişnuieşte să-şi săvârşească pravila, că sufletul deja i se umple cu o aşezare de rugăciune: nici nu a reuşit să 
rostească vreun cuvânt din rugăciunile pe care le citeşte, că inima i se şi umple de străpungere, iar mintea s-a 
adâncit cu totul în cămara lăuntrică. 

„Mai bine", a zis un mare Părinte 133 , „o pravilă scurtă, dar împlinită în chip statornic, decât una lun- 
gă, dar părăsită după scurtă vreme" - iar această soartă o au întotdeauna pravilele de rugăciune nepotrivite cu 
puterile omului: în primul avânt al înfier-bântării, nevoitorul le împlineşte câtăva vreme -luând, fireşte, 
aminte mai mult la cantitate decât la calitate; după care istovirea pricinuită de nevoinţa peste puteri îl sileşte 
treptat să o scurteze şi să scurteze pravila. 

Şi adeseori nevoitorii care fără dreaptă socotinţă îşi iau asupră-le o pravilă împovărătoare trec de la 



pravila multostenicioasă drept la părăsirea oricărei pravile. După lăsarea pravilei, şi chiar numai după 
scurtarea ei, asupra nevoitorului se abate negreşit tulburarea. Din pricina tulburării, el începe să simtă o 
neorânduială sufletească. Din neorânduiala sufletească se naşte trândăvia (akedia). Crescând în tărie, aceasta 
pricinuieşte slăbănogire şi zăpăceală - iar din lucrarea acestora nevoitorul lipsit de dreaptă socotinţă se dedă 
vieţii nelucrătoare, împrăştiate, cade cu nepăsare în păcatele cele mai grosolane. 

După ce ţi-ai ales o pravilă de rugăciune pe potriva puterilor şi trebuinţei tale sufleteşti, străduieşte-te 
cu osârdie şi fără de abatere s-o împlineşti: acest lucru este de trebuinţă pentru păstrarea puterilor morale ale 
sufletului tău, aşa cum e de trebuinţă pentru păstrarea puterilor trupeşti întrebuinţarea îndestulătoare de 
fiecare zi, la anumite ceasuri, a unei hrane sănătoase. 

„Nu pentru părăsirea psalmilor ne va osândi Dumnezeu în ziua judecăţii Sale", grăieşte Sfântul Isaac 
Şirul, „nu pentru părăsirea rugăciunii, ci pentru intrarea dracilor în noi, care urmează părăsirii lor. Dracii, 
când află loc, intră şi zăvorăsc uşile ochilor noştri: atunci plinesc cu voi, ca şi cu nişte unelte ale lor, în chip 
silnic şi necurat, cu cea mai cruntă răzbunare, tot ce-i oprit de Dumnezeu. Şi din pricina părăsirii a ceea ce 
este mic (a pravilei), pentru care omul se învredniceşte de ocrotirea lui Hristos, ne facem supuşi (dracilor), 
precum a scris un oarecare înţelept: „Cel ce nu îşi supune voia sa lui Dumnezeu, şi-o va supune potrivnicului 
său". Acestea (pravilele), care ţi se par mici, se fac pentru tine ziduri împotriva celor ce caută să ne robească. 
Săvârşirea acestora (pravilelor) înlăuntrul chiliei a fost rânduită în chip prea-înţelept de aşezătorii tipicului 
bisericesc, din descoperire de Sus, pentru păstrarea vieţii noastre" 134 . 

Marii Părinţi, care din îmbelşugarea harului Dumnezeiesc în ei petreceau în necurmată rugăciune, nu 
părăseau nici pravilele lor, pe care obişnuiau a le săvârşi în anumite ceasuri ale privegherii de noapte. Multe 
dovezi ale acestui fapt le vedem în vieţile lor: Antonie cel Mare, săvârşind pravila ceasului al nouălea - 
ceasul al nouălea bisericesc corespunde ceasului al treilea al amiezii - s-a învrednicit de dumnezeiască 
descoperire; când Preacuviosul Serghie de Radonej se îndeletnicea cu citirea Acatistului Maicii lui 
Dumnezeu i s-a arătat Preasfânta Fecioară însoţită de Apostolii Petru şi Ioan. 

Preaiubite frate! Supune-ţi libertatea ta pravilei: ea, lipsindu-te de libertatea cea pierzătoare, te va 
lega numai ca să-ţi aducă libertatea duhovnicească, libertatea cea în Hristos. La început, legăturile vor părea 
împovărătoare; mai apoi, se vor face de mare preţ pentru cel legat cu ele. Toţi sfinţii lui Dumnezeu au primit 
asupră-le şi au purtat jugul cel bun al pravilei de rugăciune: urmând lor, şi tu urmezi în această privinţă 
Domnului nostru Iisus Hristos, Care după ce S-a înomenit ne arăta în ce chip trebuie să ne purtăm, lucrând 
aşa cum lucra Tatăl Lui (In. V, 19), spunea ceea ce îi poruncea Tatăl (In. XII, 49), avea drept ţel plinirea 
întru totul a voii Tatălui (In. V, 30). Voia Tatălui şi a Fiului şi a Sfântului Duh e una singură. Cu privire la 
om, ea stă în mântuirea oamenilor. Atotsfântă Treime, Dumnezeul nostru, Slavă Ţie! Amin. 



